PressReader - Beeld: 2017-07-15 - Twee kry borg­tog ná NVG­fla­ter
Twee kry borg­tog ná NVG­fla­ter
NVG wag te lank, sê land­dros
Beeld - 2017-07-15 - Front Page - A­let Jou­bert
Die twee be­skul­dig­des in die so­ge­naam­de doodskis­saak is borg­tog van R1 000 elk in die dis­triks­hof in Mid­del­burg toe­ge­staan.
Land­dros Jon­gi­li­z­we Du­meh­le­li het be­slis dat dit nie in be­lang van ge­reg­tig­heid is om Wil­lem Oost­hui­zen en T­heo Jack­son borg­tog te wei­er nie. Sy be­vin­ding is ge­grond op ’n ad­mi­nis­tra­tie­we fla­ter van die na­si­o­na­le ver­vol­gings­ge­sag (NVG). Die saak teen hul­le sou in Ju­nie in die dis­triks­hof be­gin het. Op die­self­de dag van die ver­hoor is hul­le in­ge­lig dat die ad­junk­di­rek­teur van ver­vol­ging be­sluit het om die saak na die rond­gaan­de hoog­ge­regs­hof in Del­mas oor te plaas.
“Waar­om het die ad­junk­di­rek­teur van ver­vol­ging so lank ge­wag om te be­sluit om die saak oor te plaas na die hoog­ge­regs­hof?” wou Du­meh­le­li weet.
“Na my me­ning kan die be­skul­dig­des nie be­na­deel word weens ’n ad­mi­nis­tra­tie­we ge­sloer nie.”
Oost­hui­zen en Jack­son is op 8 De­sem­ber 2016 deur die­self­de land­dros borg­tog ge­wei­er om­dat hul eie le­wens in ge­vaar sou wees as hul­le vry­ge­laat word, die ge­meen­skap in op­stand sou kom en hul­le moont­lik met ge­tui­es kon in­meng.
Hul­le staan te­reg op aan­klag­te van ont­voe­ring, po­ging tot moord en aan­ran­ding met die doel om erns­tig te be­seer.
’n Vi­deo waar­in hul­le Vic­tor Mlotshwa, ’n in­wo­ner van ’n in­for­me­le ne­der­set­ting, in ’n doods­kis in­dwing en dreig om hom aan die brand te steek is ver­le­de jaar op so­si­a­le me­dia ver­sprei wat tot hul in­heg­te­nis­ne­ming op 14 No­vem­ber 2016 ge­lei het.
Fa­mi­lie­le­de van die twee mans het vreug­de­kre­te ge­gee en in tra­ne uit­ge­bars toe borg- tog gis­ter toe­ge­staan is.
Daar was wel har­de woor­de van hof­gan­gers wat nié ten guns­te van borg­tog was nie. Du­meh­le­li het die hof tot or­de ge­roep en hof­gan­gers wat ge­vloek het, ge­dreig dat hul­le vir min­ag­ting van die hof in heg­te­nis ge­neem sal word.
Vo­ri­ge hof­ver­sky­nings van die twee mans is deur groot be­to­gings bui­te die hof ge­ken­merk. Die be­to­gers was gis­ter op­merk­lik af­we­sig.
Le­ah Ma­bu­za, streek­se­kre­ta­ris van die ANC, sê hul­le re­spek­teer die land­dros se be­vin­ding en is te­leur­ge­steld in die NVG se ad­mi­nis­tra­tie­we fla­ter. “Ons glo wel ge­reg­tig­heid sal se­ë­vier wan­neer die saak op Del­mas aan­ge­hoor word.” Die ver­hoor be­gin op 31 Au­gus­tus.
Wil­lem Oost­hui­zen Fo­to’s: A­LET JOU­BERT
Louw Jacobus Pretorius - 2017-07-15
Aangekla vir "poging tot moord" net omdat hulle die verdagte in 'n kis wou druk en gedreig het hulle gaan hom aan die brand steek.
Dries en Mariaan Schoeman by Machadodorp word met hoek ysters aangeval en met doringdraad aan 'n heining vas gebind en aan die elemente in die winter gelos. Die verdagte wat gearresteer is, is aanvanklik net vir huisbraak aangekla. Pieter Schoeman het intussen van sy beserings beswyk.
HOE RYM DIT DAN HUISBRAAK KLAG WAAR DIE SLAGOFFERS VIR DOOD VAS GEBIND GELAAT WORD TEENOOR POGING TOT MOORD VIR SLEGS 'N DREIGEMENT?